Die Worsboom se blare kan nie ryp hanteer nie. Daarenteen kan die dik stam van die boom wel weerstand teen ligte ryp bied. Die boom is matig droogtebestand. Kigelia africana is 'n bladwisselende boom wat vinnig groei en groot rooi kelkblomme vertoon. Die vrugte van die boom lyk soos dik afhangende worse en is besonder groot. Worsboom se wortelstelsel is matig aggressief. Die boom reageer goed op snoei en aard uitstekend in 'n houer. Dit is ook 'n gewilde bonsai.